CELEX: 31982R0407
Language: el
Date: 1982-02-22 00:00:00
Title: Κανονισμός (EOK) αριθ. 407/82 τού Συμβουλίου τής 22ας Φεβρουαρίου 1982 περί τροποποιήσεως τού κανονισμού (EOK) αριθ. 3306/80 όσον αφορά τόν οριστικό δασμό αντιντάμπινγκ στά μηχανικά επιτραπέζια ρολόγια καί ξυπνητήρια (εκτός από τά επιτραπέζια ρολόγια καί ξυπνητήρια ταξιδίου) καταγωγής Λαϊκής Δημοκρατίας Γερμανίας

Avis juridique important

|

31982R0407

Κανονισμός (EOK) αριθ. 407/82 τού Συμβουλίου τής 22ας Φεβρουαρίου 1982 περί τροποποιήσεως τού κανονισμού (EOK) αριθ. 3306/80 όσον αφορά τόν οριστικό δασμό αντιντάμπινγκ στά μηχανικά επιτραπέζια ρολόγια καί ξυπνητήρια (εκτός από τά επιτραπέζια ρολόγια καί ξυπνητήρια ταξιδίου) καταγωγής Λαϊκής Δημοκρατίας Γερμανίας  

Επίσημη Εφημερίδα αριθ. L 054 της 25/02/1982 σ. 0001 - 0002 Ισπανική ειδική έκδοση: Κεφάλαιο 11 τόμος 28 σ. 0080  Πορτογαλική ειδική έκδοση : Κεφάλαιο 11 τόμος 28 σ. 0083 

***** ΚΑΝΟΝΙΣΜΟΣ (ΕΟΚ) αριθ. 407/82 ΤΟΥ ΣΥΜΒΟΥΛΙΟΥ  της 22ας Φεβρουαρίου 1982  περί τροποποιήσεως του κανονισμού (ΕΟΚ) αριθ. 3306/80 όσον αφορά τον οριστικό δασμό αντιντάμπινγκ στα μηχανικά επιτραπέζια ρολόγια και ξυπνητήρια (εκτός από τα επιτραπέζια ρολόγια και ξυπνητήρια ταξιδίου) καταγωγής Λαϊκής Δημοκρατίας Γερμανίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 14,  την πρόταση που υποβλήθηκε από την Επιτροπή κατόπιν διαβουλεύσεως στο πλαίσιο της Συμβουλευτικής Επιτροπής που συστάθηκε σύμφωνα με το άρθρο 6 του ανωτέρω κανονισμού,  Εκτιμώντας ότι:  η Επιτροπή με τον κανονισμό (ΕΟΚ) αριθ. 1579/80 (2) επέβαλε οριστικό δασμό αντιντάμπινγκ στα μηχανικά επιτραπέζια ρολόγια και ξυπνητήρια (εκτός από τα ρολόγια και ξυπνητήρια ταξειδίου) καταγωγής Λαϊκής Δημοκρατίας Γερμανίας και ΕΣΣΔ·  ότι κατ ακολουθία, ο εξαγωγέας στη Λαϊκή Δημοκρατία της Γερμανίας ανέλαβε εκουσίως την υποχρέωση να αυξήσει τις τιμές του από τη 1η Ιανουαρίου 1981 σε επίπεδο που θα μπορούσε να εξαλείψει τη ζημία που προκλήθηκε από το ντάμπινγκ όσον αφορά τα ξυπνητήρια με εμφανή μηχανολόγιο αφυπνήσεως υπαγόμενα στον κωδικό NIMEXE 91.04-56, και το οποίο θα μπορούσε να εξαλείψει τα περιθώρια ντάμπινγκ που καθιερώθηκαν για άλλους τύπους· ότι η ανάληψη αυτή υποχρεώσεως δεν κρίθηκε αποδεκτή από την Επιτροπή · ότι αμέσως πριν τη λήξη της περιόδου ισχύος του προσωρινού δασμού ο εξαγωγέας υπέβαλε νέα πρόταση αναλήψεως υποχρεώσεως·  ότι δεν υπήρχε αρκετός χρόνος πριν τη λήξη του προσωρινού δασμού αντιντάμπινγκ για να συμβουλευθεί η Επιτροπή την Συμβουλευτική Επιτροπή και να πάρει απόφαση για την αποδοχή ή απόρριψη αυτής της νέας αναλήψεως υποχρεώσεως·  ότι κατά συνέπεια, επειδή τα γεγονότα, όπως προσδιορίσθηκαν τελικά, απέδειξαν ότι υπήρχε ντάμπινγκ, και ζημία που είχε προκληθεί απ' αυτό, το Συμβούλιο, με τον κανονισμό (ΕΟΚ) αριθ. 3306/80 (3) επέβαλε οριστικό δασμό αντιντάμπινγκ στα μηχανικά επιτραπέζια ρολόγια και ξυπνητήρια (εκτός από τα επιτραπέζια ρολόγια και ξυπνητήρια ταξιδίου) καταγωγής Λαϊκής Δημοκρατίας Γερμανίας και ΕΣΣΔ·  ότι επειδή η Επιτροπή, κατόπιν διαβουλεύσεως στα πλαίσια της Συμβουλευτικής Επιτροπής, εξέτασε αυτή την ανάληψη υποχρεώσεως και την αποδέχθηκε·  ότι, υπό τις συνθήκες αυτές, και κατόπιν διαβουλεύσεως στα πλαίσια της Συμβουλευτικής Επιτροπής, ο κανονισμός (ΕΟΚ) αριθ. 3306/80 επανεξετάσθηκε·  ότι η επανεξέταση αυτή δείχνει ότι, δεδομένης της αναλήψεως υποχρεώσεως ως προς τη τιμή που προτάθηκε από τη Λαϊκή Δημοκρατία της Γερμανίας, δεν είναι πλέον αναγκαίο να ληφθούν προστατευτικά μέτρα όσον αφορά τα εν λόγω προϊόντα καταγωγής Λαϊκής Δημοκρατίας Γερμανίας, εκτός από εκείνα που είχαν εισαχθεί προηγουμένως στο τελωνειακό έδαφος της Κοινότητος, αλλά δεν είχαν τεθεί σε ελεύθερη κυκλοφορία στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3306/80 τροποποιείται ως εξής:  1. Η αναφορά στη Λαϊκή Δημοκρατία της Γερμανίας στο άρθρο 1 παράγραφος 1 διαγράφεται.  2. Το άρθρο 1 παράγραφος 2 υπό α διαγράφεται επίσης.  Άρθρο 2  Ο κανονισμός αυτός αρχίζει να ισχύει την τρίτη υμέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Δεν εφαρμόζεται όσον αφορά τα προϊόντα καταγωγής Λαϊκής Δημοκρατίας Γερμανίας που είχαν εισαχθεί προηγουμένως στο τελωνειακό έδαφος της Κοινότητος, αλλά δεν είχαν τεθεί σε ελεύθερη κυκλοφορία στην Κοινότητα, για τα οποία θα εξακολουθήσει να ισχύει ο κανονισμός (ΕΟΚ) αριθ. 3306/80 στην αρχική μορφή του.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Φεβρουαρίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 158 της 25. 6. 1980, σ. 5.  (3) ΕΕ αριθ. L 344 της 19. 12. 1980, σ. 34.